 Xaqiiqaduna waxay tahay in cilmigu barasho u baahanyahay, sheekh laguma noqdo sheegasho iyo surwaalka ama qamiiska oo la gaabsado ama gadh joqof ah oo lala baxo ama cimaamad madaxa lagu duubto, cilmiga waa la bartaa, wuxuu leeyahay dariiq loo soo maro iyo meelo laga barto iyo aadaab iyo usluub iyo manaahij la raaco, marka dadwaynaha soomaaliyeed meelkasta ee ay joogaan waa in horta fahmaan oo loo sheego in aanuu Islaamku baawsi ahayn oo aanan bannaanayn in qof kasta laga dhegaysto diinka. 